**INDUSTRIJSKO–OBRTNIČKA ŠKOLA**

**EUGENA KUMIČIĆA 55**

**35000 SLAVONSKI BROD**

KLASA: 007-01/24-03/1

URBROJ: 2178-1-16-05-24-2

Na temelju članka 127. stavak 4. Zakona o odgoju i obrazovanju u osnovnoj i srednjoj školi (»Narodne novine« broj 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17, 68/18, 98/19, 64/20, 151/22, 156/23.) i članka 63. Statuta Industrijsko–obrtničke škole, Školski odbor Industrijsko–obrtničke škole raspisuje:

**NATJEČAJ**

**za imenovanje ravnatelja Industrijsko–obrtničke škole**

Ravnatelj Industrijsko–obrtničke škole mora ispunjavati sukladno članku 126. stavak 1. Zakona o odgoju i obrazovanju u osnovnoj i srednjoj školi, sljedeće nužne uvjete:

1. završen studij odgovarajuće vrste za rad na radnom mjestu nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
* sveučilišni diplomski studij ili
* integrirani preddiplomski i diplomski sveučilišni studij ili
* specijalistički diplomski stručni studij
* položen stručni ispit za nastavnika ili stručnog suradnika, izuzev u slučaju iz članka 157. stavaka 1. i 2. Zakona o odgoju i obrazovanju u osnovnoj i srednjoj školi
1. uvjete propisane člankom 106. Zakona o odgoju i obrazovanju u osnovnoj i srednjoj školi i uvjete propisane člankom 39. Zakona o ustanovama
2. najmanje 8 godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje 5 godina na odgojno-obrazovnim poslovima u školskim ustanovama.

Dodatne uvjete sukladno članku 127. stavak 7. Zakona o odgoju i obrazovanju u osnovnoj i srednjoj školi.

Dodatne kompetencije su: poznavanje stranog jezika, osnovne digitalne vještine i iskustvo rada na projektima.

Ravnatelj se imenuje na pet (5) godina.

Uz pisanu prijavu na natječaj, kandidat je obvezan priložiti u izvorniku ili ovjerenoj preslici sljedeću dokumentaciju:

* životopis
* diplomu, odnosno dokaz o stečenoj vrsti i stupnju stručne spreme
* dokaz o državljanstvu
* dokaz o položenom stručnom ispitu, odnosno dokaz da je osoba oslobođena obveze polaganja stručnog ispita
* dokaz o radnom iskustvu (potvrda ili elektronički zapis HZMO–a)
* dokaz o radnom iskustvu na odgojno–obrazovnim poslovima u školskoj ustanovi (potvrda školske ili druge ustanove iz sustava obrazovanja o vrsti i trajanju poslova)
* uvjerenje nadležnog suda da se protiv kandidata ne vodi kazneni postupak glede zapreke za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi (ne stariji od osam (8) dana od dana objavljivanja natječaja)
* **uz prijavu na natječaj kandidat je uz potrebnu dokumentaciju dužan dostaviti program rada za mandatno razdoblje**

Dokaz o ispunjavanju dodatnih kompetencija, ako ih kandidat ima, dostavljaju se u izvorniku ili ovjerenoj preslici, a dokazuju se na sljedeći način:

* poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju.
* osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.
* iskustvo rada na projektima dokazuje se potvrdom, uvjerenjem ili drugom ispravom o obavljanju poslova na projektu.

Kandidat koji se poziva na pravo prednost pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21, 156/23.), članku 48.f Zakona o zaštiti vojnih i civilnih invalida rata (»Narodne novine« broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19.), članku 9. Zakona o profesionalnoj rehabilitaciji i zapošljavanju osoba s invaliditetom (»Narodne novine« broj 157/13, 152/14, 39/18, 32/20.) i članku 48. Zakona o civilnim stradalnicima iz Domovinskog rata (»Narodne novine« broj 84/21.), dužan je u prijavi na natječaj dostaviti svu potrebnu dokumentaciju i dokaze prema posebnom zakonu, a ostvaruje prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21, 156/23.) uz prijavu na natječaj dužan je priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji (»Narodne novine« broj 121/17, 98/19, 84/21, 156/23.).

Poveznica na internetsku stranicu Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (»Narodne novine« broj 84/21.) uz prijavu na natječaj dužan je priložiti i dokaze propisane člankom 49. stavak 1. Zakona o civilnim stradalnicima iz Domovinskog rata (Narodne novine, broj 84/21.).

Poveznica na internetsku stranicu Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Rok za podnošenje prijava kandidata je 15 dana od dana objave natječaja u „Narodnim novinama“ i na mrežnim stranicama Industrijsko–obrtničke škole.

Urednom prijavom smatra se prijava koja sadrži sve podatke i priloge navedene u natječaju.

Nepotpune i nepravovremene prijave neće se razmatrati.

Osoba koja nije podnijela pravodobnu i urednu prijavu ili ne ispunjava formalne uvjete natječaja ne smatra se kandidatom.

Na natječaj se mogu javiti osobe oba spola.

O rezultatima natječaja kandidati će biti obaviješteni u roku od četrdeset i pet (45) dana od dana isteka roka za podnošenje prijava.

Prijave na natječaj s potrebnom dokumentacijom dostaviti na adresu:

Industrijsko–obrtnička škola

Eugena Kumičića 55

35000 Slavonski Brod

u zatvorenoj omotnici, s naznakom (**Za natječaj za izbor i imenovanje ravnatelja–ne otvarati**)

Prijavom na natječaj kandidati daju privolu Industrijsko–obrtničkoj školi za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka i rezultata natječaja.

Predsjednik Školskog odbora:

Antun Đurić, dipl. ing. stroj.